Alf Malland gikk på befalskole og Krigsskolen før andre verdenskrig. Etter invasjonen av Norge deltok han aktivt i krigshandlingene, blant annet som troppsjef i Infanteriregiment 16. Han kom seg fra Sverige til England som maskingeværskytter på en av kvarstadbåtene. I 1942-1943 tok han den norske krigsskolen. Han ble fallskjermjeger og var kompanisjef i Royal Welsh Fusiliers og i de norske styrkene som kom til Finnmark i november 1944.